Hulp vir Kinders wat Swak Presteer op Skool
Tuisblad Suksesverhale Gevallestudies Van Moedeloos tot Uitblinker
René, saam met haar ma, het op 20 November 2009 by Edublox Pretoria-Oos aangemeld vir 'n evaluasie. René het Gr 1 gedruip.
René kon nie lees nie. Op die Essi-leestoets kon sy slegs één woord herken, en op die Essi-speltoets kon sy slegs drie woorde korrek spel. Die woord "hoe" is geskryf as "ots", "mooi" as "msmom", "duif" as "twv", ensovoorts.
Die oorsaak van René se lees- en spelprobleme was voor die hand liggend: die grondvaardighede van lees en spel was nog nie geoutomatiseer nie. Haar vormwaarneming was besonders swak, en die ander grondvaardighede nie veel beter nie:
Graad 1 (herhaal):
Omdat René ver van 'n Edublox-kliniek af woon, is 'n tuisprogram vir haar saamgestel en ma en kind het getrou deur die jaar gewerk.
Einde April 2011 ontvang ons 'n epos met baie goeie nuus: René was in die koerant omdat sy 'n gemiddeld bo 85% in die eerste kwartaal in Gr 2 gehandhaaf het! Haar ma skryf:
Hierby aangeheg is terugvoering in 'n berig oor hoe goed die Edublox program werk.
In November 2009 het ons by jou aangeklop (moedeloos) na verskeie terapeute en oefening. Ons kon nie die klasse bywoon nie maar jy het dadelik ingespring en 'n program vir Renè uitgewerk. Ons spandeer elke dag 20 min aan die program en pas dit stelselmatig aan soos sy vorder.
Renè het in 2010 in graad een baie goed gevorder, maar in graad 2 is sy 'n uitblinker. Ek wil graag van die geleentheid gebruik maak om jou te bedank vir jou hulp met Renè. Ek beveel Edublox aan hetsy die leerling 'n probleem het of nie.